CELEX: 61973CJ0140
Language: el
Date: 1973-12-06
Title: Απόφαση του Δικαστηρίου της 6ης Δεκεμβρίου 1973. # Direction régionale de la sécurité sociale de la région parisienne και Caisse régionale d'assurance maladie de Paris κατά Carmela Mancuso και Caisse nationale d'assurance vieillesse des travailleurs salariés. # Αίτηση για την έκδοση προδικαστικής αποφάσεως: Cour d'appel de Paris - Γαλλία. # Συντάξεις αναπηρίας. # Υπόθεση 140/73.

ΑΠΟΦΑΣΗ ΤΟΥ ΔΙΚΑΣΤΗΡΙΟΥ
   της 6ης Δεκεμβρίου 1973 (
         *1
      )
   
   Αντικείμενο της υποθέσεως:
   Ερμηνεία των άρθρων 27 και 28 του κανονισμού 3 του Συμβουλίου, περί κοινωνικής ασφαλίσεως των διακινουμένων εργαζομένων (JO αρ. 30 της 16ης Δεκεμβρίου 1958).
   Διατακτικό της αποφάσεως:
   Η ανάλογη εφαρμογή των άρθρων 27 και 28 του κανονισμού 3 στις περιπτώσεις του άρθρου 26, παράγραφος 1, συνεπάγεται ότι ο αναλογικός επιμερισμός των παροχών δεν μπορεί να γίνει παρά μόνον αν ήταν απαραίτητο, για να γεννηθεί το δικαίωμα, να συνυπολογιστούν πρώτα οι περίοδοι που συμπληρώθηκαν υπό διάφορες νομοθεσίες.
   Πρόταση του γενικού εισαγγελέα:
   Πρότεινε να δοθεί η απάντηση, ότι, στο πλαίσιο της εφαρμογής του κανονισμού 3 του Συμβουλίου, περί κοινωνικής ασφαλίσεως των διακινουμένων εργαζομένων, όταν ένας εργαζόμενος δικαιούται περισσότερες από μία συντάξεις αναπηρίας, δυνάμει διαφορετικών εθνικών νομοθεσιών, για την ίδια αναπηρία, οι φορείς κοινωνικής ασφαλίσεως οι οποίοι εφαρμόζουν νομοθεσία του τύπου Α κατά την έννοια του άρθρου 24, παράγραφος 1, α, του προαναφερθέντος κανονισμού, μπορούν να υπολογίσουν την οφειλή που τους βαρύνει εφαρμόζοντας κατ' αναλογία, με βάση τη διάρκεια της επαγγελματικής δραστηριότητας που έχει ασκήσει ο ασφαλισμένος στο εθνικό έδαφος, τα κριτήρια του άρθρου 28, συμπεριλαμβανομένης της παραγράφου 3, ακόμα και αν δεν είναι απαραίτητη η επίκληση του άρθρου 27 για την κτήση του δικαιώματος συντάξεως.
   (
         *1
      )	Γλώσσα διαδικασίας: η γαλλική.